বাংলাদেশ ট্যানার্স অ্যাসোসিয়েশন (বিটিএ) জানাচ্ছে, চামড়া শিল্পের ক্রান্তিকাল চলছে। বেশিরভাগ ট্যানারিতে উৎপাদন নেই। গত বছরের ৪০-৪৫ শতাংশ চামড়া এখনো অবিক্রীত অবস্থায় পড়ে আছে। তারা আরো জানাচ্ছে, সাভারে পরিকল্পিত ট্যানারি শিল্প গড়ে না ওঠার দায় বাংলাদেশ ক্ষুদ্র ও কুটির শিল্প করপোরেশনের। ভুল তথ্য দিয়ে ট্যানারি মালিকদের সেখানে স্থানান্তর করা হয়েছিল। এখানে যে বিনিয়োগ করেছিল ট্যানারি মালিকরা তা ভেস্তে গেছে। কাঁচা চামড়া সঠিকভাবে সংরক্ষণ না করে বিক্রি করতে আসায় দাম পাচ্ছেন না মৌসুমি ব্যবসায়ীরা। এরপরও নির্ধারিত দামে চামড়া কিনবে ট্যানারিগুলো।